PATVRITINTA

 Šilutės r. Švėkšnos „Saulės“ gimnazijos

 direktoriaus 2023 m. balandžio 28 d.

 įsakymu Nr. V1-55

**RESPUBLIKINĖS MOKINIŲ KONFERENCIJOS „SKRYDIS PER ATLANTĄ“, SKIRTOS S.DARIAUS IR S.GIRĖNO SKRYDŽIO**

**90-MEČIUI PAŽYMĖTI NUOSTATAI**

**I SKYRIUS**

**BENDROSIOS NUOSTATOS**

1. Respublikinę mokinių konferenciją „Skrydis per Atlantą“(toliau – Konferencija) organizuojaŠilutės rajono Švėkšnos „Saulės“ gimnazija.

 2. Konferencijos partneriai:

 2.1. Šilutės rajono švietimo pagalbos tarnyba;

 2.3. Šilutės Hugo Šojaus muziejaus Švėkšnos ekspozicija.

 2.4. Lietuvos Aviacijos muziejaus Stepono Dariaus gimtinės muziejus.

 3. Konferencijos „Skrydis per Atlantą“ nuostatai reglamentuoja renginio tikslus ir organizavimą.

**II SKYRIUS**

**KONFERENCIJOS TIKSLAI IR UŽDAVINIAI**

 4. Konferencijos tikslas - ugdyti pagarbą iškiliems kraštiečiams, garsinusiems Lietuvą pasaulyje, atlikusiems daug puikių darbų ir žygdarbių Lietuvos klestėjimui.

5.Uždaviniai:

5.1. skatinti mokinių domėjimąsi gimtojo krašto istorija, parodyti ir pristatyti istorinį palikimą, žymius gimtojo krašto veikėjus, istorijos ir kultūros paminklus;

5.2. ugdyti mokinių gebėjimą kritiškai mąstyti, stiprinti vertybines nuostatas ir kūrybiškumą;

5.3. skatinti mokinius atlikti tiriamąją bei kūrybinę veiklą ir dalintis gerąja patirtimi.

**III SKYRIUS**

**KONFERENCIJOS DALYVIAI IR JŲ DARBAI**

6. Konferencijoje dalyvauja bendrojo lavinimo mokyklų I-IVg klasių mokiniai.

7. Konferencijos metu pristatomi tyrimai, pranešimai, meniniai, erdviniai, vaidybiniai ar kitos formos darbai. Mokykla, dalyvaujanti konferencijoje, gali pristatyti ne vieną darbą.

8. Parengti ir pristatomi darbai turi būti susiję su gimtojo krašto žymiais žmonėmis, jų darbais, svarbiais įvykiais:

8.1. Stepono Dariaus ir Stasio Girėno įamžinimas gimtajame krašte.

8.2. žymūs gimtojo krašto politikos ir kultūros veikėjai tarpukario laikotarpiu.

8.3. gimtojo krašto įvykiai ir žmonės, susiję su sukilimu ir Klaipėdos krašto prijungimu prie Lietuvos;

**IV SKYRIUS**

**KONFERENCIJOS ORGANIZAVIMAS**

9. Konferencija organizuojama 2023 m. birželio mėn. 2 d. 12.00 val., Švėkšnos „Saulės“ gimnazijos bibliotekoje - informaciniame centre (Sodo g. 1, Švėkšna).

10. Konferencijos dalyviai iki 2023 m. gegužės 12 d. praneša apie savo dalyvavimą, užpildydami dalyvio lentelę (priedas Nr. 1). Užpildytą lentelę siųsti elektroniniu paštu.

11. Dalyviams, pranešusiems apie savo dalyvavimą konferencijoje, likus ne mažiau kaip 5 darbo dienoms iki konferencijos pradžios, bus išsiųsta renginio programa.

12. Konferencijos metu dalyviai pristato savo parengtus darbus. Darbo pristatymo trukmė: 7–10 minutės.

13. Po konferencijos bus surengta refleksija-diskusija, Tautiškumo fondo premijos įteikimas.

14. Pažintinė ekskursija: Švėkšnos dvaras ir parkas, muziejus, bažnyčia.

**V SKYRIUS**

**BAIGIAMOJI DALIS**

15. Konferencijos dalyviams ir jų mokytojams įteikiami dalyvavimą patvirtinantys padėkos raštai.

16. Informaciją teikia: Švėkšnos „Saulės“ gimnazijos bibliotekininkė Rita Šarkienė (tel. 865662375,el.p.rita.sarkiene@gmail.com); istorijos mokytojas Alfonsas Šimkus

(tel. 865682239, el.p. vilkenai@gmail.com).

**VI SKYRIUS**

**ORGANIZACINĖ GRUPĖ**

Organizacinės grupės nariai:

 Rita Šarkienė, Švėkšnos „Saulės“ gimnazijos bibliotekininkė.

 Dainora Grevienė, Švėkšnos „Saulės“ gimnazijos mokinių savivaldos kuratorė;

 Alfonsas Šimkus, Švėkšnos „Saulės“ gimnazijos istorijos mokytojas metodininkas;

\_\_\_\_\_\_\_\_\_\_\_\_\_\_\_\_\_\_\_\_\_

 Direktoriaus 2023-04-28 įsakymu

 Nr. V1-55 patvirtintų Respublikinės

 mokinių konferencijos „Skrydis

 per Atlantą“ nuostatų Priedas Nr. 1

**RESPUBLIKINĖS MOKINIŲ KONFERENCIJOS**

**„SKRYDIS PER ATLANTĄ“**

**DALYVIO KORTELĖ**

|  |  |
| --- | --- |
| Dalyvio vardas, pavardėTel. Nr. el.paštas |  |
| Klasė |  |
| Darbo pavadinimas |  |
| Ugdymo įstaigos pavadinimas |  |
| Darbo vadovas |  |
| Darbo vadovo kontaktiniai duomenys (telefono Nr. ir el.p. adresas)  |  |
| Reikalinga įranga/priemonės darbo pristatymui |  |